# data[].attributes.body
Ha nem a digitális munkarendben kell megvalósítani, akkor is rendhagyónak számítana az idei 3. #dthpetrik. Nagy büszkeségünkre egy külsős cég, a CNW Zrt. felajánlotta hogy trainingeket tart a résztvevőknek és alvállalkozóként támogatja a csapatok munkáját. A diákok fenntartható fejlődés témakörben készítenek weboldalakat fogyatékkal élő csoportok számára, a weboldalak motorjait és üzemeltetését is a CNW Zrt vállalta. Most tartunk a 4. nap reggelén. A csapatok megrendelői külsős szakértők (pl. Vakok Intézetéből vagy a Mozgásjavítóból), akik annyira együttélnek most már a 4. napon a projekttel, hogy csapattagnak számítanak már és úgy kell rájuk szólni, hogy ne dolgozzanak már annyira. Itt tartunk most. Megható látni, hogy online is mennyi munkát tesznek bele külsősök, egy külsős cég és a diákok egyaránt. Mindegyik csapatot egy felsőbb éves mentordiák segíti, akik emellett interjúkat készítenek a bevont szakemberekkel online, megdöbbentő szervező készséggel és önállósággal. Évről évre egyre több kollégát sikerül bevonni, és külön öröm, hogy már elballagott diákjaink is visszanéznek, mert ez az egy hét, amiért igazán érdemes dolgozni és tanítani.

# data[].attributes.headline
Judit Suszterné Fükő, Bulgárföldi Általános Iskola

# data[].attributes.subject
Judit Suszterné Fükő, Bulgárföldi Általános Iskola

# data[].attributes.body
Mi idén két projektet indítottunk, az egyik a Tükröm, tükröm című, amelynek az alapötlete Edina Dorovictól származik. Négy iskola vesz részt benne a határon innen és túl. Magyar nyelvű, a fény tulajdonságaival, a tükröződéssel-tükrözéssel foglalkozunk a STEAM filozófiájának megközelítésével. A kezdeti időszakban szerencsére a gyerekek nagy elánnal kezdtek neki a projektnek, így sokféle tevékenységet, kísérleteket tudtunk végezni a digitális oktatásra való átállás előtt. Közös feladatokat oldunk meg, a kicsik kaleidoszkópot, mi mobiltelefon projektort készítettünk. Telefonos applikációval egy kis kevert valóság valóság is belekerült a projektünkbe, mi a Metaverse applikációval a negyedikesekkel elkészítettük a feladatokat a többieknek, ők pedig megcsinálták azokat. Mesét dolgoztunk fel, fotópályázatot hirdettünk, a nyertesek örültek a helyezésüknek. Építünk tükörre és tükörrel, tükrözéssel kapcsolatos rajzmunkáinkat pedig közös képgalériába gyűjtjük. A matematikai tükrözéseket már online rendszerben dolgozzuk fel. Remélem, a sok megnövekedett online teendő nem lesz negatív hatással a projektünkre, sőt előnyére válik majd.

# data[].attributes.attachment_link.description
Check out my latest presentation built on emaze.com, where anyone can create & share professional presentations, websites and photo albums in minutes.

# data[].attributes.headline
Judit Suszterné Fükő, Bulgárföldi Általános Iskola

# data[].attributes.subject
Judit Suszterné Fükő, Bulgárföldi Általános Iskola

# data[].attributes.body
Másik projektünk nem miniprojekt, egész éven át húzódó nemzetközi projekt. A Fairy Garden (Tündérkert) projektünket egy török partnerrel alapítottuk még júliusban. 22 ország 70 pedagógusa csatlakozott hozzá Tunéziától az Egyesült Királyságig, fantasztikus munkák születtek a projektben.
Lenyűgöző, hogy bár szinte minden országban bezártak már az iskolák, a digitális oktatás bevezetése után az olasz partnerek a többi nehéz helyzetben lévő országok partnereivel együtt rendületlenül folytatják a munkát.
7-10 éves tanulók elkészítenek egy tündérkertet. A gyerekek tündérmesékkel ismerkednek, és bemutatják népmeséiket a többi országban élő partnereknek. Összehasonlítják őket. Minden osztály készít egy valódi tündérkertet az osztálytermében, akinek nem volt rá lehetősége, az otthonában. Virtuális kincsvadászatot rendezünk az interneten. Minden iskola fotót készít az elkészült minikertről, majd egyesítve őket végül egy közös könyvünk és térképünk lesz a "varázslatos tündérkertünkről".
Nemzetközi közös blogunk itt érhető el:
https://fairygardenetw.blogspot.com/
Magyar nyelvű sajátunk pedig itt:

# data[].attributes.headline
Hajdu Diána, Lepsényi Fekete István Általános Iskola,

# data[].attributes.subject
Hajdu Diána, Lepsényi Fekete István Általános Iskola,

# data[].attributes.body
Idén kicsit másképpen alakultak a dolgok, mint ahogy terveztük. Nálunk még éppen tart a #dth2020. Az elsőseimnek egy vezérmesét választottam: Az égig érő paszulyt. Mivel digitális munkarendben vagyunk, így felolvastam nekik a mesét, videót készítettem a hanganyaghoz, majd elküldtem nekik. Ma kiosztottam a mese egyes részeit a tanulóknak és illusztrációkészítés volt a feladat. A rajzok elkészítéshez pedig népzenehallgatást javasoltam nekik. A feladatok változatosságában sokat segít a Wordwall. Az ezen a felületen készített játékos feladatok is színessé teszik a „hetet”. Többek közt az összeadás gyakorlását is fantázianévvel láttam el: Hatos babos (6-hoz adunk gyakorlása, illetve 6-ot veszünk el tízes átlépés nélkül), memóriajáték a meséhez tartozó képekből, a továbbiakban a gyerekekre kérdőív, mondat kiegészítős játék, játékos kvíz és párosítós játék vár. Technika „órán” ujjbáb készítés lesz, a környezetismeret résznél a babot csíráztatunk, ültetünk, online feladattal és videóval megtanuljuk, hogy mire van szüksége egy magnak a fejlődéshez, mi az ültetés és fejlődés folyamata stb. A babültetéssel kísérletezünk is, hiszen más-más körülményeket biztosítunk a baboknak, és természetesen a tapasztalatainkat összegyűjtjük, lejegyezzük. Végül pedig megnézik a mesét. Az elkészített munkákat összegyűjtöm és zárásként egy videót készítek majd, amit a tanulóknak is elküldök, hogy lássák, érezzék, hogy így külön is együtt vagyunk. :) Bízom benne, hogy tanítványaim ugyanolyan jól érzik magukat a feladatok elkészítése közben, mint én a tervezésnél, feladatok megalkotásánál. Persze, szerencsém van, mert én sem egyedül tervezek és készítek feladatot, kolléganőm is bőven kivette a részét a munkából, a kérdőívet és játékos kvízt ő találta ki és állította össze. Remélem, hogy a zárás után mindenki elégedett lesz, és jövőre újult erővel, sok-sok pozitív tapasztalattal vágunk bele a #dth2021-be! :)

# data[].attributes.headline
Hédi Katalin, Tardosi Fekete Lajos Szlovák Nemezetiségi Tagintézmény

# data[].attributes.subject
Hédi Katalin, Tardosi Fekete Lajos Szlovák Nemezetiségi Tagintézmény

# data[].attributes.body
Mi ebben a tanévben három hagyományos témahetünket szerettük volna digitális megvalósítani. Ebből kettő sikeresen lezajlott, egy pedig a el fog maradni. 2019. novemberében volt a nemzetiségi hetünk, ami lelkes és innovatív szlovákos kolleganőmnek köszönhetően és a tanulók nagy örömére digitális témahét lett. A témahét célja volt, hogy a nemzetiségi nyelvet, kultúrát és hagyományokat még közelebb hozza a tanulókhoz és szüleikhez egyaránt. Ezért a hagyományos programjainkat kiegészítettük olyan foglalkozásokkal, ahol a modern kor technikáját is használtuk. Volt hangszerkesztés, Kahoot-os vetélkedő, LearningApps-os szakkör, QR-kódos vetélkedő, számítógépes szövegszerkesztő és rajzolóverseny és tanártovábbképzés is.
A másik megvalósult témahetünk a Pénz7 volt március 2-6 között. Iskolánk 2017 óta minden évben csatlakozik ehhez a kezdeményezéshez. Az idei programsorozatot az tette különlegessé, hogy digitális témahét volt. Szinte minden feladatmegoldásához használták a gyerekek a tableteket, okostelefonokat, mobilapplikációkat, az internetet. Volt számítógépes prezentációkészítő verseny, QR-kódos kincskeresés, Kahoot-os pénzügyi vetélkedő, 3D nyomtatás, Mentimeter és LearningApps a pénzügyi órákon, Bee-boot-os feladatok.
Mindkét témahetünk sikeréhez hozzájárult Hipik Angéla, a budapesti szlovák iskola tanára. Ezúton is köszönet és hála neki a segítségért.
A harmadik a Fenntarthatósági Témahét lett volna. A projekttervünk elkészült, csak a megvalósítás szeptemberre maradt.
http://tardosiiskolahu.web-server.hu/digitalis-temahet/

# data[].attributes.headline
Koós Jenő, Hartai Ráday Pál Általános Iskola és AMI

# data[].attributes.subject
Koós Jenő, Hartai Ráday Pál Általános Iskola és AMI

# data[].attributes.body
Iskolánk harmadik alkalommal vesz részt a Digitális Témahéten. Idei témánk a Scratch programozás különféle megközelítésből elsősorban a felső tagozatos tanulóknak. A hagyományos munkarendre tervezett témahetünket mindenképpen online programozásra terveztük, melynek egyik alapfeltétele volt, hogy minden tanuló rendelkezzen Scratch fiókkal, amit bárhonnan el tud érni és nem az iskolai gépeken vagy a szerveren kell a munkákat tárolni. Az elgondolás abból a szempontból szerencsés volt, hogy a digitális munkarendre történő átállás egyáltalán nem befolyásolta az eredeti ötletet, csak némileg módosítani kellett a kivitelezést. Lehetőségünk nyílt az online munkák elősegítése érdekében készíteni és élesben tesztelni egy Discord szervert, így a kommunikációval sem volt gond.
A témahét meghosszabbítása annyiban módosította az eredeti elképzelést, hogy a feladatokat nem lehetett kivetítve megmutatni, hanem .html felületre kellett konvertálni, így mindenki bármikor megnézheti mindet működés közben. A témahét célja, hogy minden felső tagozatos  gyerek online el tudja készíteni az évfolyamához tartozó feladatot, ami egyben az informatika tananyag algoritmizálás és adatmodellezés tematikus egységhez kapcsolódik. A témahéten elért eredmények függvényében a továbbfejlesztési lehetőség egy közösen készített Scratch játék kivitelezése a programozás iránt érdeklődő tanulókkal. Ízelítő a Digitális Témahét 7. osztályosoknak készült feladatai közül. A videó az elkészítendő program működését szemlélteti. Rövid leírás a videó alatt.

# data[].attributes.body
Ebben az évben, már februárban elkezdtük a készülődést a Digitális Témahét 2020-ra. A matematika 1. világnapját szerettük volna méltóképp megünnepelni. A 10. évfolyam (nálunk 1 osztályt jelent) Hozzuk divatba a matekot c. projektje során megtekintettük Az 1 története" c. filmet,  megbeszéltük a film mondanivalóját, s kis csoportokban feldolgoztuk a filmben szereplő 4 matematikus (Pitagorasz, Archimédesz, Fibonacci, Leibnitz

) szakmai életét. Készült a mai kornak megfelelő önéletrajz Canva-ban, születtek a matematikusok közösségi oldalán megosztott érdekes bejegyzések. Utazási irodák nyíltak, melyek elkápráztató, matematikusokkal kapcsolatos helyszínek bejárását megcélzó utazásokra invitálták a nagyérdeműt. Az utazási iroda reklámfilmjét, logóját, az utazás tervét egy, a projekt számára létrehozott digitális faliújságon osztottuk meg. Mindeközben a nagy "Matek show"-ra is készültünk, melyre meghívtuk iskolánk felső tagozatosait, s a szekció foglalkozásokat a színházi előadás utánra terveztük. Megírtuk a színdarab forgatókönyvét, megterveztük a díszletet, jelmezeket, s nem utolsó sorban a színházi előadás utáni szekció foglalkozások feladatait, játékait is kiválasztottuk. Elképzeltünk egy dobozba rejtett egyest, rabszolgák által szállítmányozott fáraót, reményt vesztett Pitagoraszt, de Fibonacci nyulait is bevittük a színházteremmé kinevezett TV szobába (sajnos ők most nem tudnak velünk húsvétot ünnepelni, hisz azóta is ott csücsülnek a kiürült iskolában). A főpróba kiválóan sikerült, melyre még egy filmelőzetes is készült. A szekció foglalkozásokra is felkészültünk, a csoportok osztálytársaikkal igazolták pl. Archimédesz és Pitagorasz törvényét, megkeresték Fibonacci számait a természetben, de Lego  Forma 1 futamban is összemérték tudásukat, sőt tojástartók és ping-pong labdák segítségével még a kettes számrendszer alapjait is megértették. A távoktatás elrendelése már a show megszervezését egy későbbi, talán őszi időszakra tolta. Én azt gondolom, hogy ez a 4. év, már nagy tapasztalattal rendelkező kollektívát faragott belőlünk,  legalább is, ami a projekt módszert illeti.
http://szlovak-bp.sulinet.hu/digitalis-temahet-2020/

# data[].attributes.headline
Jánossy Zsolt –Digitális Témahét „Analóg Környezetben” – Virtuális szabadnap a GTIG-ban

# data[].attributes.subject
Jánossy Zsolt –Digitális Témahét „Analóg Környezetben” – Virtuális szabadnap a GTIG-ban

# data[].attributes.body
A szünet előtti utolsó tanítási nap különleges programot tartogatott a törökös diákok számára. Sajnos az idei Digitális Témahétre tervezett programunkat keresztülhúzta az egészségügyi vészhelyzet, így valami DTH kötődésű alternatíváról szeretett volna gondoskodni a témahétért elkötelezett tanári mag meglepetésképpen a gyerekek számára. A Gödöllői Török Ignác Gimnáziumban. A 2019/2020-as tanév rendje szerint ez a nap a kirándulások és múzeumlátogatások napja lett volna. Jelen helyzetben sem szerettünk volna eltérni a tervtől, így a diákokat egy aprócska nanoprojekt keretében arra kértük, hogy szakadjanak el a képernyőktől, az elmúlt hetekre jellemző tanulási helyzetektől, és lehetőleg a szabadban töltsék az idejüket, hódoljanak kedvenc időtöltésüknek.
Erről fényképet készítettek és egy virtuális faliújságra ki is tűzték őket. Minden osztály „kirándulótablót” készített, megörökítve ezt a rendhagyó szabadnapot. A tablókat pedig az iskola honlapján tettük elérhetővé.
Volt, aki a kertjében pikniket rendezett, vagy egy izgalmas könyvvel indult útnak és kötött ki az ablakpárkányon, vagy éppen a legkényelmesebb kerti karosszékbe kuckózta be magát. Voltak, akik a két keréken száguldást választották ebben a mostanában olyannyira lelassult világban, vagy éppen négylábú társával engedte ki a fáradt gőzt a közeli erdőben. A gasztronómia iránt elkötelezettek a konyhában serénykedtek a család többi tagjának nagy örömére. Sokan az alkotás világába menekültek és a billentyűzet helyett újra tollat, ceruzát ragadtak, papírra vetve gondolataikat, vagy egy húron pendültek és hangszereik mellett találták meg a feltöltődést. Mások a szellemi kihívást választották és fejtörőkkel, sakkozással töltötték az idejüket. Megint mások lelkesen gyakoroltak a jövő évi téli időszak benti testnevelésóráira és az asztaliteniszezés mellett döntöttek. Persze néhányan továbbra sem tudtak elszakadni a számítógéptől és felesleges energiájukat autóversenyzésben vagy stratégiai játékok segítségével vezették le. Egyszóval, mindenki igyekezett ráhangolódni a tavaszi szünetre és lehetőség szerint maga mögött hagyta az online, távtanítás világát. A szünet utánra már csak az értékelés maradt.
Itt lehet megtekinteni a tablókat:
http://linoit.com/users/tig_godollo
Nagyon bízunk abban, hogy jövőre, az idén elmaradt programot sikerül megvalósítanunk, de addig is:  Maradj otthon és csatlakozz a Digitális Témahéthez!
Hajrá DTH!

# data[].attributes.body
Antaliné Miss Lilla
Dunaújvárosi Móricz Zsigmond Általanos Iskola
5. alkalaommal veszek részt a Digitális Témahéten, és ugyanolyan lelkesen vetettem bele magam idén is, mint a korábbi években.
Az idei tanévben már 3 digitális projektet valósítottunk meg diákjaimmal - Szabadulás a fáraó fogságából, Az alma 6alma, Globális problémaink- mire elerkezett a DTH kitűzött időpontja. A költészet napjához kapcsolódva a diákok számára meghatározó, őket megérintő versekhez készítettek illusztraciót csoportmunkában, és a művet saját tolmácsolasukban adták elő, majd az illusztraciójukhoz kapcsolva videóvá alakították.
Az előkészítés még a digitális átállás előtt megtörtént, így már csak a megvalósítás maradt a diákokra.
Az értékelés pontozásos rendszerben történt, a kapott pontokat egymás között felosztva alakították ki a szummatív értékeles alapjául szolgáló alappontjaikat.
Érdekes tapasztalat volt, hogy most azok a diákok is lelkesen vetettek bele magukat a feladatba, akik a tantermi oktatás alatt kevésbé lelkesedtek a feladat iránt.
Végezetül a jól ismert digitalis játékokat most ők készítették el egymasnak. Így született Kahoot challange, Quizizz party, és sok-sok learningappsos tankocka.
A végeredmény pedig az alábbi linken tekinthető meg:
https://sway.office.com/WRWmXVMPmQinHfi0?ref=Link

# data[].attributes.headline
Tarné Éder Marianna Újpesti Csokonai Általános Iskola és Gimnázium

# data[].attributes.subject
Tarné Éder Marianna Újpesti Csokonai Általános Iskola és Gimnázium

# data[].attributes.body
A 2020-as Digitális témahét az iskola életében már az 5. A 2.b osztályban az erre az időszakra tervezett Falu projekt elindult. A "megváltozott tanrend" előtti időszakban a gyerekek  polgármester pályázatokat adtak be, amelyben néhányan megírták, hogy miért lennének jó polgármesterek. A Microsoft Teams felületén kerültek ezek a pályázatok megosztásra. Miután a gyerekek megismerték a programokat, egy online értekezlet alatt megválasztották a polgármestert a Kahoot alkalmazás segítségével. A verseny szoros volt, így a jelöltek közül többen hivatalvezetői "munkát" kaptak. Az 5 hivatal vezetője is meglett, így elkezdődhet a faluban a munka.
A nagy iskolai projekt, melyben maga az iskola lett volna a szabadulószoba, adaptálás alatt áll. Erről, a megvalósításról később lesznek információk. Egyelőre, ami biztos: az április 20-ával kezdődő héten valósul meg a program. Az osztályfőnököknek, az online osztályfőnöki óráknak nagy szerepe lesz a feladat meghirdetésében. Hétfőn egy figyelemfelhívó plakát és reklám dömping érkezik a tanulókhoz, kedden elkezdődik a valódi kiszabadulás. A játék egy történelmi kerettörténetbe ágyazódik, keddtől minden nap egy történelmi kort ölel fel. Minden osztálynak lesz közös feladata, amit csoportban kell a gyerekeknek megoldani. Ez a "nagy szabaduló kihívás" a Flippity alkalmazással készül. 4 napon keresztül 1-1 részletét oldhatják meg közösen a gyerekek a feladatoknak. A nap végén a jutalmuk egy kód, amit egy űrlapon kell beküldeniük. Így ellenőrzik a szervezők a teljesítést. Emellett számos tantárgyakhoz is kötődő, kisebb egyéni szabaduló feladatokat kapnak a tanulók. Ezek (most tanultuk) a OneNote jegyzetfüzet segítségével készülnek. Ezeket a gyerekek egyénileg oldhatják meg, a megszerzett kódot szintén űrlapon küldhetik be. A két tevékenység összeadódik, az egyéni feladatok is az osztály munkáját segítik.A pontokból, badge-ekből derül ki péntekre, hogy melyik osztálynak sikerült kiszabadulnia az iskola fogságából. :-) Az offline létben következik majd be a valódi jutalmazás.

# data[].attributes.headline
A természet elemei 2.osztály-Bátorfiné Vízvári Ágnes-Gyömrői Weöres Sándor Általános Iskola és AMI

# data[].attributes.subject
A természet elemei 2.osztály-Bátorfiné Vízvári Ágnes-Gyömrői Weöres Sándor Általános Iskola és AMI

# data[].attributes.body
Mindennapi tanításom során tapasztalom, hogy a kisgyermekekben mekkora a kíváncsiság a körülöttük lévő világ dolgai iránt. Úgy vélem a környezetismeret tantárgy tanításának célja, hogy a gyermekek a világot egyszerű modellek segítségével, életkori sajátosságaiknak megfelelő módon – értelmezzék. Fontos, hogy a kisdiák kíváncsiságára építve előbb a szűk, később az egyre tágabb környezet dolgait, jelenségeit és történéseit megismerje saját megtapasztalásai során, melyek további megfigyelésekre ösztönzi őket és hogy további összefüggéseket keressen. Ezt a természetes kíváncsiságot kihasználva találtam ki a projektemet, melyet a természet elemeinek megismerésére alapoztam. Második osztályban tantervi követelmény a  közvetlen környezetben előforduló anyagok érzékelhető, mérhető tulajdonságainak és a halmazállapotoknak megismerése.
Az elemek egyedi halmazállapotot jelképeznek. A föld a szilárd, a víz a folyékony, a levegő a gáz, a tűz a plazma halmazállapot, míg a kvintesszencia, az éter egy olyan állapotot jelöl, mely nem hasonlít a többihez. Ez utóbbit nehéz a gyerekeknek elmagyarázni, ezért lett az 5.elem a szeretetet. Eredetileg az előző évekhez hasonlóan terveztem ezt a projektet, azaz javarészt tantermi helyzetben. A jelenlegi helyzet miatt ténylegesen digitális oktatás volt, melyben sok segítséget kaptam a szülőktől, hisz kisgyerekekről van szó.

A projekthetek alatt 2-3 napig egy „elemet” vettünk, amihez valamilyen mesét választottam, hiszen ebben az életkorban a meséken keresztül tudjuk legjobban motiválni a gyerekeket.

A munka a Microsoft Teams használatával történt. Ezt a
csoportmunka szolgáltatást választottam, mert ennek segítségével egy helyen
tudom megosztani a gyerekekkel a szükséges információkat, itt kapok
visszajelzéseket és tudok velük és szüleikkel kommunikálni írásban és élő
beszélgetésben is. Létrehoztam minden „elemnek” egy Wiki bejegyzést, ahová témakörönként feltöltöttem nagyon sok érdekes linket. Pl. youtube videókat, zenei, művészeti, környezetvédelmi stb. érdekességeket. Itt böngészhettek és választhattak ki feladatokat, amiről utána képes beszámolót küldtek vissza. Az értékelést a Classdojo program segítségével oldottam meg, így játékos formában gyűjthették a pontokat. A projekthetek lezárásaként oklevelet kaptak és elkészítettem a képes összefoglalót a Microsoft Sway alkalmazásával.
https://sway.office.com/IwmEgXiLvXxbSaZw?ref=Link

# data[].attributes.body
A "Naša Radost" I.E.I. òvodásai másodszor vesznek rèszt a DTH- en. Három òvodai csoport fogott össze a jòl bevált Romániai ès Magyarországi csapattal.A projektünkről ("Tükröm, tükröm") a Judit már beszámolt, èn ezúttal a benyomásokat összegeznèm.
Amikor beneveztünk, nem is sejettük hogy ez a DTH ennyire (!!!) digitális lesz 😁. Alig hogy belevágtunk a mini - projektbe Szerbiában bezártak iskolák- òvodák, ès mi áttèrtünk az on- line távoktatásra. A szülökkel eddig is fantasztikus együttműködèsünk volt amit Viber csoportban valò kommunikáciòban folytattunk. A különb.digitális ès más feladatokat lelkessen csinálták. A szülők is megtanulták a web- eszközök használatát.Mi a kommunikáciòt kollegákkal a FB, ès más hálókon folytattuk. Òvònök szinte heti szinten a Zoom segítsègèvel tartottak eszmecserèt, webináriumokat. Rèszt vetttünk on- line konferencián is Microsoft teams segítsègèvel.A projektünkről olvashattok a STEM Discovery Campaign blogján is .

# data[].attributes.attachment_link.readable_text
Author: Edina Dorovic

Preschoolers from Subotica, Serbia are taking part in eTwinning projects for already a couple of years. Our Preschool Institution "Naša radost" is encouraging teachers to take part in STEM projects, and we are enjoying these little science adventures a lot.

Mirrors

The group called "Ladybugs" (from the kindergarten "Šumica") teamed up with two other groups from the same kindergarten, and some international partners: Hungary (two classes) and Romania (one class). Our journey with science, physics and optics started in March 2020 with an eTwinning project "Tükröm, tükröm..." ("Mirro, mirror"). We used fairy tales and stories about mirrors to evoke interest in STEM subjects in our preschoolers. We used cameras, mobile phones to capture reflective images in our classroom, yard, street etc.

The project "Tükröm, tükröm..." ("Mirro, mirror") was prepared for the Digital Theme Week (held in Hungary) held on 23 - 27 March 2020.

Project logo

Our goal was to introduce children to the world of science by working on digital competencies. We used a lot of web tools: Metaverse, Musiclab, Permadi.

Metaverse (AR & fairytale)

When using these tools we got the idea to expand our project and, instead of focusing only on mirrors, look into something more...

Our other project Coll "Kako to radi?" (How does it work?) was held in collaboration with high school students from Zaječar, another city in Serbia, and with their physics teacher, Mladen Šljivović. The participation in the project gave the 6 year-olds the opportunity to become little scientists, explorers and STEM enthusiasts.

Kaleidoscope

For the following project that we started in the beginning of March 2020, we used the Scientix resource Kaleidoscope.

Firstly, we were searching for mirrors and reflective images in our surrounding. We experimented with different materials, and searched for the right ones for our kaleidoscope. We learned about different glass, paper, plastic materials and their features like transparency. The kaleidoscope was made from a cardboard roll, silver foil, pearls and beads, some colourful silk-paper. We enjoyed our product by standing beside our window or in our sunny schoolyard. Our project partners wanted to help us to enable our kaleidoscope to use on cloudy days too. So they made a box with a battery and a little light bulb in it. They sent us this "magic-box" by mail.

The mailman arrived on the 10 th of March. Why is that important? That was the last week our schools were open. So, it came just in time! We connected the wire to the battery and enjoyed the colours of our kaleidoscope.

How to continue?

When the schools and kindergartens got closed, our Preschool Institution reacted immediately: we switched to Viber groups, closed/private Facebook groups with parents in order to continue our communications, keep up with preschool curriculum and projects. The parent-children teams are very active, they are sending us the learning material, we are exchanging ideas etc.

The teachers were also quick in organizing support on social media: we have groups for exchanging materials, ideas or tips. We organize Zoom meetings, also live events on the eTwinning live platform. This form of communication is very effective and it shows that teachers are very resourceful and helpful in these hard times.

Live event about how to continue with eTwinning projects

# data[].attributes.attachment_link.title
Mirrors and Kaleidoscope - The 2020 STEM Discovery Campaign

# data[].attributes.attachment_link.description
Author: Edina Dorovic Preschoolers from Subotica, Serbia are taking part in eTwinning projects for already a couple of years. Our Preschool Institution "Naša radost" is encouraging teachers to take part in STEM projects, and we are enjoying these little science adventures a lot. Mirrors The group called "Ladybugs" (from the kindergarten "Šumica") teamed up with ...

# data[].attributes.headline
Derekasné Orosz Andrea, Bükkábrányi Arany János Általános Iskola

# data[].attributes.subject
Derekasné Orosz Andrea, Bükkábrányi Arany János Általános Iskola

# data[].attributes.body
A rendkívüli veszélyhelyzet kihirdetését követően újraterveztük a 2020. évi Digitális Témahetünk iskolai projektjét. Április 6-8. között a húsvéti készülődés jegyében Tavaszi szél... c. iskolai projektünkkel hangolódunk a közelgő ünnepre, összefogva a szülőkkel, a helyi egyházakkal. A mi valós kérdésünk, amire a választ keressük: Hogyan tudjuk a digitális tanrendi működésben az összetartozásunkat megerősíteni a húsvét jegyében? A napi projektfeladatot a digitális tanrendi órarendjében találták meg a diákok és a szülők.
Intézményi szinten terveztünk - megvalósítottuk - és értékeltünk.
Összefoglalónk:

# data[].attributes.attachment_link.description
A 2020. évi Digitális Tanrendi Témahetünk iskolai projektkérdése:

# data[].attributes.headline
Kőrös Szilvia, Pázmány Péter Alapiskola és Óvoda Vágsellye, Szlovákia: 

# data[].attributes.subject
Kőrös Szilvia, Pázmány Péter Alapiskola és Óvoda Vágsellye, Szlovákia: 

# data[].attributes.body
A folyó, amely összeköt...

A projekt témája: egy Vág folyóirat ismertetése ismeretlen felkutatása, a természet és az élővilág megfigyelése, a Vág menti telepítés, a vízierőművekről, a gyógyszerkészítményről szóló javaslat, a vízkészlettel kapcsolatos információk, az engedélyezési terv, a vízkészlet és a betűtípus az emberiség.
Válassza ki a következő kérdéseket:
Mily szerepet játszik a folyó az emberek életében?
Mivel foglalkoztak itt az emberek, felmerültek-e egy folyók menti településeken éltek?
Az első lépés volt a kutatói munka történelmi dokumentumai között, információk keresése és feldolgozása. Érdekes bemutatási készülékek és témák közötti kapcsolat, valamint egy képalkotó műszaki alkotók tanítási órákban történő felhasználása: rajz, makettek, festett kavicsok, képek. Az informatikai órákon programozás, lépések és számlálás, valamint egy 3D-s tervezés és nyomon követés lehetővé teszi a telepítők címereit létrehozását. A távoktatásban egy kisfilm, videófelvétel, új rajzok és tanulói alkotások születtek.

# data[].attributes.headline
Hunyadi János Általános Iskola, Csantavér, Szerbia

# data[].attributes.subject
Hunyadi János Általános Iskola, Csantavér, Szerbia

# data[].attributes.body
Mitől jó egy történet? Divat még az olvasás? Ha idő utaznánk az ókori Egyiptomba, milyen élet várna ott ránk? Ami régi az elavult is?

Ilyen és ezekhez hasonló kérdésekre próbált választ találni a Kalandozások az ókor Egyiptomban elnevezésű projekt, melyet a 2020-as Digitális Témahét apropóján készítettek iskolánk tanulói és tanárai. Hogy minél sokoldalúbban dolgozzuk fel a témát, tanulócsoportokat alakítottunk ki, akik egy-egy szaktanár vezetésével idegennyelvi, képzőművészet, matematikai és történelmi szempontok alapján közelítették meg a témát, de a biztonságos internethasználatra is nagy hangsúlyt fektetettünk. Az angol nyelvi csoport írta a kerettörténetet. A többi szakcsoport pedig a történet szereplőiként jelentek meg az elbeszélésben (egyiptomi festőkként  a képzőművész, egyiptomi tudósokként a matematika, földművesekként a műszaki csoport). Készítettünk egy honlapot is, amelyen az elkészült könyvek, érdekes feladatok, alkotások képei találhatók. (Rekic Muci Natália)

# data[].attributes.attachment_link.description
Giant snakes, superpowers, bat-like creatures. If you are into supernatural things this version is for you! The author of the book is Beni! The adventure of Aby and Dee

# data[].attributes.body
Sok munka van benne, de megérte!!

# data[].attributes.attachment_link.readable_text
To print the story please do so via the link in the story toolbar.

Present Share

...

Amennyiben értelmetlen mondatokat olvasol, kérlek kapcsold ki a gépeden az automatikus fordítást!

Digitális Témahét 2020. Összefoglaló

Iskolánk hosszú évek óta elkötelezett a környzetvédelemmel szemben, s alapvető feladatunknak tekintjük a klímaváltozással összefüggő szemléletváltás elősegítését, a pozitív attitűd és a tenni akarás kialakítását a ránk bízott gyermekekben.

Projektünk megvalósítása során a hagyományos eszközök mellett a digitális világ adta lehetőségekre is támaszkodunk, ami garantája a sikert és az eredményességet.

Témaválsztás apropója: a méhek világnapja

A méhek világnapja első ízben 2018. május 20-án került a naptárakba.

A dátum magyarázata: 1734. május 20-án született az európai méhészet kiemelkedő alakja, az első osztrák méhészeti iskola egykori vezetője, Anton Janša(wd). Az ő méhészeti munkásságának állítanak emléket azzal, hogy születésnapjának dátuma lett a méhek világnapja.

Projektkérdések, megvalósítás

Kiemelten törekedtünk a multidiszciplináris megközelítésre: a matematika, a természet- és mérnöki tudományok, valamint a művészet- és társadalomtudományok együttes megjelenítésére

A projekt eredményeit, tevékenységeit öszekapcsoltuk a tavalyi tanév során megvalósított Öko5let projektünkkel abban a formában, hogy a tavaly létrehozott honlapon külön menüpontban szerepeltetjük a MézesÉlet projekt teljes dokumentációját.

Projekt-honlapunk a QR-kód beolvasásával is elérhető.

Digitális Témahét 2020. Összefoglaló

Iskolánk hosszú évek óta elkötelezett a környzetvédelemmel szemben, s alapvető feladatunknak tekintjük a klímaváltozással összefüggő szemléletváltás elősegítését, a pozitív attitűd és a tenni akarás kialakítását a ránk bízott gyermekekben.

Projektünk megvalósítása során a hagyományos eszközök mellett a digitális világ adta lehetőségekre is támaszkodunk, ami garantája a sikert és az eredményességet.

Témaválsztás apropója: a méhek világnapja

A méhek világnapja első ízben 2018. május 20-án került a naptárakba.

A dátum magyarázata: 1734. május 20-án született az európai méhészet kiemelkedő alakja, az első osztrák méhészeti iskola egykori vezetője, Anton Janša(wd). Az ő méhészeti munkásságának állítanak emléket azzal, hogy születésnapjának dátuma lett a méhek világnapja.

Projektkérdések, megvalósítás

Kiemelten törekedtünk a multidiszciplináris megközelítésre: a matematika, a természet- és mérnöki tudományok, valamint a művészet- és társadalomtudományok együttes megjelenítésére

A projekt eredményeit, tevékenységeit öszekapcsoltuk a tavalyi tanév során megvalósított Öko5let projektünkkel abban a formában, hogy a tavaly létrehozott honlapon külön menüpontban szerepeltetjük a MézesÉlet projekt teljes dokumentációját.

Projekt-honlapunk a QR-kód beolvasásával is elérhető.

# data[].attributes.attachment_link.description
Amennyiben értelmetlen mondatokat olvasol, kérlek kapcsold ki a gépeden az automatikus fordítást! A projekt eredményeit, tevékenységeit öszekapcsoltuk a tavalyi tanév során megvalósított Öko5let projektünkkel abban a formában, hogy a tavaly létrehozott honlapon külön menüpontban szerepeltetjük a MézesÉlet projekt teljes dokumentációját. Honlapunk: https://sites.google.com/view/brdos-iskola-tapolca/m%C3%A9zes%C3%A9let-projekt-2020

# data[].attributes.headline
Bartis Erika, csíkszeredai Nagy István Művészeti Középiskola

# data[].attributes.subject
Bartis Erika, csíkszeredai Nagy István Művészeti Középiskola

# data[].attributes.body
Mi idén először jelentkeztünk a Digitális Témahétre. A romániai tantervet követve a VI. évfolyammal a Hősök témát dolgoztuk fel magyar irodalom és történelem koprodukcióban.
A Mindannyian hősök vagyunk projekt során a tanulók különböző feladatokon keresztül jutottak el a téma alaptételének bizonyításához.
A projektünk során nagyon változatos eszközökkel készültek munkák: szófelhők, Google diák, egyéni ppt-ék, közös kahoot játék, hangfelvételek, amelyeket a ZOOM alkalmazás segítségével mutattak be a tanulók egymásnak, valamint a Google tanteremben osztottak meg. A Kahoot játékot challange formában az évfolyam közösen játszotta.
Mind a tanulók, mind az irányítótanárok véleménye, hogy más tanárok és diákok bevonásával jövőre folytatni akarjuk a közös munkát.
A projektünk részleteibe bepillantani az alábbi padlet segítségével lehet.

# data[].attributes.headline
Tuboly Rita Rábapatonai Petőfi Sándor Általános Iskola

# data[].attributes.subject
Tuboly Rita Rábapatonai Petőfi Sándor Általános Iskola

# data[].attributes.body
Iskolánk is 5. alkalommal vesz részt a Digitális Témahéten. Éppen készen lettünk a projekttervünkkel, amikor elkezdődött az újfajta tanulás, ezért újrakezdtük a tervezést.  Témánk a Jelenünk a jövőben címet kapta. Mivel Az Edmodo felületén dolgozunk a gyerekekkel, így itt adtuk ki a feladatokat évfolyamonként, valamint az értékelés szempontjait is. A gyerekek folyamatosan küldték a munkáikat, amiket tanulónként értékeltünk, javaslatokat tettünk. Voltak, akik csoportban dolgoztak és szépen beosztották egymás között az alkalmazásokat, feladatokat. A legjobban sikerült munkák egy közös Linoit felületre kerültek fel. A projektünkben a 3-8. osztályosok vettek részt, akik foglalkoztak online alkalmazásokkal, véleményeket mondtak ezekről, összehasonlították az online és offline alkalmazásokat, készítettek gondolattérképet, rajzot az internetbiztonságról. Készültek rajzok és gondolattérképek, keresztrejtvények, prezentációk a digitális világ jövőjével kapcsolatban is. A gyerekek megismertek új alkalmazásokat (Popplet, Crosswordlabs), amikhez készültek segítő videók. Érdekes volt látni, olvasni, hogy sok tanulónál megjelent a digitális oktatás, sőt volt, aki kiemelte, hogy  robottanárok fognak a jövőben oktatni. Többen foglalkoztak a mesterséges intelligenciával is.
Egy rövid összefoglaló található a Sway-ben.